 Generate a headline for the following text: nGbajúgbajà àgbà ọjẹ òṣèré tíátà, Dele Odule ti ṣàlàyé ìdí tó fi darapọ mọ ẹgbẹ òṣèlú. Dele Odule salaye pe ẹgbẹ òṣèlú tí òun darapọ mọ wa láti mú ìdágbàsókè bá ìlú, ìpínlẹ òun àti pàápàá eré tíátà. Agba osere naa sisọ loju ọrọ yii lasiko to ba BBC Yoruba sọrọ lori idi to fi darapọ mọ ẹgbẹ oselu PDP nipinlẹ Ogun. Ó ní ìdí rẹ gan nìyí tí òun fi lọ darapọ mọ òṣèlú ní ẹsẹ kùkú níbi tí òun yoo ti le kó ipa tó lòòrìn sí ìgbé ayé àwọn ènìyàn. Ó tẹsíwájú wí pé àìsí níbẹ ni àìbáwọn dásí ni ọrọ ọhún jẹ nítorí tí ènìyàn kò bá máa kópa nínú òṣèlú kò ní ní àǹfàní láti dá sí àwọn tó bá yẹ ní ṣíṣe nípa àwùjọ tó. Odule ní ó pọn dandan láti tọ àwọn tó wà nípò òṣèlú sọnà lórí àwọn ìgbésẹ tó yẹ kí wọn gbé kí ìlú le fi dára ju bó ṣe wà lọ. Bákan náà ló ní eré tíátà àti eré ìdárayá lápapọ kún ìdí rẹ gan tí òun fi gbégbá láti darapọ mọ òṣèlú. Ó fi kun pé ìdí tí òun fi darapọ mọ ẹgbẹ òṣèlú Peoples Democratic Party, PDP gan ni wí pé gbogbo àwọn tí wọn ń wá ìlọsíwájú eré ìdárayá ní ìpínlẹ Ogun, ẹgbẹ PDP ni wọn wà. Odule ní ká ní wí pé òun ní agbára láti dá ẹgbẹ òṣèlú sílẹ dípò kí òun darapọ mọ ẹgbẹ PDP, òun yóò ṣe bẹẹ àmọ ipá òun kò lè ka. Ti mi ò bá darapọ mọ ẹgbẹ òṣèlú kankan mo kàn ma pariwo lásan láti ìta láti bèrè fún òun tí a bá fẹ ni. Dele Odule tún làá mọlẹ pé, kìí ṣe nítorí owó tàbí láti wá ipò kankan ni òun ṣe gbégbá òṣèlú ní àsìkò yìí. Ó ní níbi tí ọjọ orí òun dé báyìí, òun kò nílò owó ẹníkẹni láti ṣe òṣèlú nítorí gbogbo òun tí ènìyàn fi ń gbé ayé se, ni òun ti rí ní ìdí iṣẹ tíátà. Mi ò gbowó lọwọ ẹnikẹni, mi ò dẹ darapọ mọ òṣèlú nítorí kí ẹnikẹni le fún mi ní owó. Odule sọ síwájú pé, ìwà òun kò lè yípadà sí ohun tí àwọn ènìyàn mọ, kí òun tó darapọ mọ ẹgbẹ òṣèlú. Ó ní lára ohun tí òun gbàgbọ nínú rẹ, tí ènìyàn fi lè ṣe àṣeyege nídìí òṣèlú, ni fífi òótọ inú ṣe òṣèlú. Ó fi kun pé òun ti ṣétan láti fi òótọ inú ṣe òṣèlú láì fi ẹtàn ṣe rárá. Àgbà òṣèré náà ní lára òun tí òun yóò gbájúmọ ni láti máa ṣe ìtọsọnà fún àwọn tó wà nípò . Bẹẹ náà ló ní tí àwọn nǹkan tí wọn bá ń ṣe nínú ẹgbẹ kò bá tẹ òun lọrùn, òun yóò máa pe àkíyèsí àwọn tó bá wà nípò agbára si. Àmọ tí wọn kò bá gbọ sí mi lẹnu lẹsẹ kan, ni máa fi ẹgbẹ náà sílẹ. Dele Odule ní tí ọkan nínú àwọn iṣẹ tí òun yàn láàyò bá ma pa èkejì lára, òun ṣetán láti fi ọkan sílẹ fún ọkan. Ó ní nígbà tí kìí ṣe owó ló ń gbé òun ṣe òṣèlú, kò sí ohun tó ní kí òun má kúrò nínú ẹgbẹ náà, tí òun bá ri wí pé ó ti fẹ máa tàbùkù òun, pàápàá lọdọ àwọn olólùfẹ òun. Tí mo bá dé ibẹ, tí mo bá sọ tèmi gẹgẹ bí ọmọ ẹgbẹ yẹn, tí wọn kò bá gbọ, mà á dẹ kúrò níbẹ. Ṣùgbọn ayé maa mọ wí pé mó sọ tèmi gẹgẹ bí ọmọ ẹgbẹ báyìí nígbà tí mo darapọ mọ. Saaju la ti mu iroyin wa fun yin pe gbajugbaja oṣere tiata, Dele Odule, lọjọ isẹgun darapọ mọ ẹgbẹ oselu Peoples Democratic Party ni Ipinlẹ Ogun. Isẹlẹ yìí waye níbi ayẹyẹ ẹgbẹ oselu naa to waye niluu Ìjẹbú-Ode ni Ipinlẹ Ogun. Alaga ẹgbẹ oselu PDP nipinlẹ Ogun, Sikirulahi Ogundele ati oludije sipo gomina labẹ asia ẹgbẹ oselu PDP, Hon Ladi Adebutu lo tẹwọ gbajugbaja osere tiata naa Bakan naa ni igbakeji oludije sipo gomina nipinlẹ Ogun labẹ asia PDP, Adekunle Akinlade pẹlu ogunlọgọ ọmọ ẹgbẹ naa ko gbẹyin nibi ayẹyẹ naa. Odule, ẹni to jẹ ọmọ bibi ìlu Oro ni Ipinlẹ Ogun, ni oun setan lati ṣe atilẹyin fun ẹgbẹ oselu PDP lati ri pe wọn borí eto ìdibo ti yoo waye lọdun 2023. O ni ni papajulọ, eto ìdibo gomina ipinlẹ Ogun. Lori opo ayelujara Instagram rẹ, Oludije sipo gomina labẹ asia ẹgbẹ oselu PDP, Hon Ladi Adebutu ni inu awọn dun pupọ lati kí Dele Odule kabọ sinu ẹgbẹ oselu Peoples Democratic Party ni Ipinlẹ Ogun. Loni mo darapọ alaga ẹgbẹ oselu PDP lati kí ọmọ ipinlẹ rere Dele Odule  kabọ sinu ẹgbẹ oselu Peoples Democratic Party. : Sure, heres a headline for the given text - Àlàyé rèé lórí ìdí tí mo fi dara pọ mọ ẹgbẹ òṣèlú - Dele Odule 